**ՀԵՏԱՔՐՔՐՎԱԾՈւԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ – ԸՆԿԵՐՈՒԹՅՈՒՆՆԵՐԻ ԸՆՏՐՈՒԹՅՈՒՆ)**

Հայաստանի Հանրապետություն

**Համայնքների գյուղատնտեսական ռեսուրսների կառավարման եվ մրցունակության երկրորդ ծրագիր**

Վարկ No. **8374-AM**

Առաջադրանքի անվանումը՝ ՀԳՌԿՄ 2 Ծրագրի բաղադրիչ 1-ի շրջանակներում իրականացվող ՀՀ 8 մարզի (Արագածոտն, Շիրակ, Լոռի, Տավուշ, Գեղարքունիք, Սյունիք, Կոտայք, Վայոց ձոր) 20 համայնքների արոտավայրերում ջրարբիացման համակարգերի կառուցման **շինարարական աշխատանքների որակի տեխնիկական հսկողության իրականացման**

Հղում No. (համաձայն Գնումների Պլանի): [**CARMAC2-CP-CS-18-03**](https://step.worldbank.org/secure/activity/P133705/122038?isArchive=N&lang=EN&agencyCode=2410)

Հայաստանի Հանրապետության կառավարությունը Համաշխարհային բանկի աջակցությամբ իրականացնում է «Գյուղատնտեսական ռեսուրսների կառավարման և մրցունակության» երկրորդ (ՀԳՌԿՄ 2) ծրագիրը: ՀԳՌԿՄ 2 ծրագրի զարգացման նպատակն է. ա) շարունակել թիրախային համայնքներում արոտավայրերի և անասնապահության համակարգերի արդյունավետության և կայունության բարելավման ապահովումը և բ) ընդլայնել ընտրված անասնապահական մթերքի և բարձրարժեք ագրոսննդի արժեքային շղթաներից ստացվող արտադրանքի շուկայահանման ծավալները: Նպատակին հասնելու համար անհրաժեշտ է. ա ) բարձրադիր տարածքներում գտնվող թիրախային համայնքների արոտավայրերի և անասնապահության համակարգերի արդյունավետության և կայունության բարելավման նպատակով մշակել և իրականացնել կառավարման պլաններ, բ) ապահովել արտադրողների և վերամշակողների կապը շուկաների հետ` շեշտադրում կատարելով ընտրված անասնապահական արտադրանքի (կաթ և միս), ինչպես նաև բարձրարժեք մթերքի վրա (միրգ և բարջարեղեն) և գ) աջակցել հանրային ոլորտի հատուկ կառույցների ստեղծմանը, որոնք կարևոր դեր են խաղում նշված արտադրանքի շուկայահանման ծավալները ընդլայնելու համար: Ծրագիրն ունի չորս բաղադրիչ. (i) Համայնքների/արոտավայրերի անասնապահության կառավարման համակարգի հզորացում, (ii) Արժեշղթայի զարգացում, (iii) Պետական հատվածի կառույցների հզորացում, և (iv) Ծրագրի համակարգում և կառավարում:

Գյուղատնտեսության զարգացման հիմնադրամը (ԳԶՀ) և ՀՀ ֆինանսների նախարարության «Արտասահմանյան ֆինանսական ծրագրերի կառավարման կենտրոն» պետական հիմնարկը (ԱՖԾԿԿ) ՀԳՌԿՄ 2 Ծրագիրն իրականացնող մարմիններն են (այսուհետ՝ Պատվիրատու):

Այս առաջադրանքի նպատակն է Խորհրդատվական ընկերության (այսուհետ՝ Խորհրդատու) կողմից իրականացնել ՀԳՌԿՄ 2 Ծրագրի բաղադրիչ 1-ի շրջանակներում իրականացվող ՀՀ 8 մարզի (Արագածոտն, Շիրակ, Լոռի, Տավուշ, Գեղարքունիք, Սյունիք, Կոտայք, Վայոց ձոր) 20 համայնքների արոտավայրերում ջրարբիացման համակարգերի կառուցման շինարարական աշխատանքների որակի տեխնիկական հսկողությունը:

Խորհրդատուն աշխատանքները պետք է իրականացնի` Պատվիրատուի կողմից կոնկրետ օբյեկտի վերաբերյալ գրավոր ծանուցում ստանալուց անմիջապես հետո ծանուցմամբ սահմանված ժամկետում:

Ուստի Գյուղատնտեսության զարգացման հիմնադրամը (ԳԶՀ) և ՀՀ ֆինանսների նախարարության Արտասահմանյան ֆինանսական ծրագրերի կառավարման կենտրոն ՊՀ-ն (ԱՖԾԿԿ) հրավիրում են պահանջներին համապատասխանող խորհրդատվական ընկերություններին (Խորհրդատուներ) Ծառայության մատուցման վերաբերյալ արտահայտելու իրենց հետաքրքրությունը: Հետաքրքրված Խորհրդատուները պետք է տրամադրեն տեղեկություններ` ցույց տալով, որ վերոնշյալ Ծառայությունների մատուցման համար իրենք ունեն պահանջվող որակավորումներ և համապատասխան փորձ:

**Որակավորման չափանիշներն են.**

* առնվազն 5 տարվա փորձ շինարարական աշխատանքների որակի տեխնիկական հսկողության ծառայություններ մատուցելու (այդ թվում հիդրոտեխնիկական բնույթի շինարարական աշխատանքների որակի տեխնիկական հսկողություն) ոլորտում,
* Խորհրդատուի հիմնական աշխատակազմը պետք է ունենա բարձրագույն շինարարական կամ մասնագիտական (հիդրոշինարարական և այլն) կրթություն, համապատասխան փորձառություն և որակավորում,
* բավարար քանակի հսկիչներ միաժամանակ տարբեր համայնքներում շինարարարական աշխատանքների որակի տեխնիկական հսկողություն իրականացնելու համար
* հագեցվածություն որակի հսկողության ժամանակակից գործիքներով ու սարքերով, տրանսպորտային միջոցներով, որի առկայութան վերաբերյալ պետք է ներկայացնի հիմնավորող փաստաթղթեր
* ՀՀ Քաղաքաշինության նախարարության կողմից հաստատված համապատասխան անհրաժեշտ լիցենզիաները հետևյալ ոլորտներում՝
* բնակելի, հասարակական և արտադրական,
* հիդրոտեխնիկական:

Հետաքրքրված խորհրդատուներին խնդրում ենք հատուկ ուշադրություն դարձնել 2011թ. հունվարին հաստատված Համաշխարհային Բանկի «ՎԶՄԲ փոխառությունների եւ ՄԶԱ վարկերի և դրամաշնորհների շրջանակներում Համաշխարհային Բանկի Փոխառուների կողմից Խորհրդատուների ընտրություն եւ աշխատանքի ընդունում» Ուղեցույցների (Խորհրդատուների ուղեցույց) 1.9. պարբերությանը, որտեղ շարադրված է Համաշխարհային Բանկի քաղաքականությունը շահերի բախման վերաբերյալ:

Խորհրդատուները կարող են միավորվել այլ ընկերությունների հետ համատեղ ձեռնարկությունների տեսքով կամ որպես ենթախորհրդատուներ՝ իրենց որակավորումը բարելավելու համար:

Խորհրդատվական ընկերության ընտրությունը կիրականացվի 2011 թ. հունվարին հաստատված Համաշխարհային Բանկի «ՎԶՄԲ փոխառությունների եւ ՄԶԱ վարկերի և դրամաշնորհների շրջանակներում Համաշխարհային Բանկի Փոխառուների կողմից Խորհրդատուների ընտրություն եւ աշխատանքի ընդունում» Ուղեցույցների շրջանակներում սահմանված Բաժին II-ում ներկայացված «Որակի վրա հիմնված ընտրության» մեթոդի ընթացակարգերի համաձայն:

Հետաքրքրված թեկնածուները կարող են լրացուցիչ տեղեկատվություն ստանալ ներքոնշյալ հասցեով հետևյալ աշխատանքային ժամերին` 09:00-ից մինչ 18:00-ը:

Հետաքրքրվածության հայտերը՝ անհրաժեշտ տեղեկություններով (ներառյալ ընկերության վերաբերյալ համառոտ տեղեկատվություն` ընդհանուր աշխատանքային փորձ, այդ թվում վերջին տարիներին նմանատիպ ծառայությունների մատուցման փորձի վերաբերյալ տեղեկություն՝ նշելով սկիզբ և ավարտ) պետք է գրավոր ձևով ներկայացվեն ներքոնշյալ հասցեով (անձամբ, փոստով կամ էլ-հասցեով) **մինչև 2018թ. ապրիլի 9-ը, ժ. 18:00** (տեղական ժամանակով):

ՀՀ ֆինանսների նախարարության

“Արտասահմանյան ֆինանսական ծրագրերի կառավարման կենտրոն” ՊՀ

Գործադիր տնօրեն

Պրն Էդգար Ավետյանին

Հասցե՝ ՀՀ, ք. Երևան 0010, Մելիք Ադամյան 1, 3-րդ հարկ, 314 սեն.

հեռ. **(374-11) 91 05 81; (374-11) 91 05 99**

էլ. փոստ [info@ffpmc.am](mailto:info@ffpmc.am)